stanford-oval/wikipedia huggingface dataset:
החלטה 2268 של מועצת הביטחון של האו"ם
ההחלטה

ההחלטה אישרה את ההצהרה המשותפת של ארצות הברית ורוסיה מיום 22 בפברואר 2016 על "הפסקת פעולות האיבה" ודרשה מכלל הצדדים שההצהרת הפסקת הלחימה חלה עליהם למלא את התחייבויותיהם כלפיה, כמו גם "היישום המלא והמידי של החלטה 2254 (2015) כדי ליצור בהובלה סורית ובבעלות סורית אוצר מדיני, בהתאם לקומוניקט ז'נבה כפי שנקבע בהחלטת שיחות השלום בווינה (ה-ISSG)".
הערות שוליים

↑  "Security Council Endorses Cessation of Hostilities in Syria". Europa Newswire. 27 בפברואר 2016. {{cite news}}:  (עזרה)
↑  "Security Council Unanimously Endorses Syria Cessation of Hostilities Accord, Unanimously Adopting Resolution 2268 (2016)". UN. 26 בפברואר 2016. {{cite web}}:  (עזרה)
ראובני פרידן

| --- | --- |

 נתונים כלליים
 תקופת הפעילות:  ינואר 1986 – הווה (כ־39 שנים) 
 תאריך מיזוג:  מיזוג עם רבן גולני בינואר 2002   מיזוג אל אינטרפבליק גרופ ביוני 2015
 חברת אם:  קבוצת אינטרפבליק 
 מיקום המטה:  הירקון 5 בני ברק
 משרד ראשי:  ארלוזורוב 161, תל אביב
 ענפי תעשייה:  משרד פרסום 
 מוצרים עיקריים:  תקשורת שיווקית,פרסום וייעוץ תקשורתי
 מנכ"ל:  זיו קורן ‏ ניב חורש
  
 rpipg.co.il
 
ראובני פרידן (באנגלית: Reuveni Pridan) הוא משרד פרסום ישראלי, שהוקם בינואר 1986 על ידי משה ראובני ואודי פרידן. החברה נמצאת בבעלות של תאגיד התקשורת והפרסום הבינלאומי אינטרפבליק גרופ. יושבי הראש של המשרד הם אודי פרידן ומשה ראובני, והמנכ"לים הם הם זיו קורן וניב חורש.
השנים הראשונות

משה ראובני התקציבאי ואודי פרידן הקופירייטר פרשו ב-1985 ממשרד הפרסום 'פוגל לוין'. הלקוח הראשון של המשרד הייתה חברת אגפא, ולפרסומת נבחרה בר רפאלי שהייתה בת 8 חודשים. בהמשך הצטרפו: ראש אינדיאני, טרופית ו-wella.
בנובמבר 1993 נבחרו ראובני פרידן להשיק את ערוץ 2 בישראל, ויצר את קמפיין "איפה כולם? כולם ב-2".
ראובני פרידן אחראים לקמפיינים כמו: "המעיל של קסטרו" בכיכובם של יעל אבקסיס וליאור מילר ובבימויה של נירית ירון, קמפיין 'השיירה' של מי עדן והשקת המותג "תפוזינה" של חברת יפאורה-תבורי בכיכובה של הלן הידינג ההולנדית.
בין 1993 ל-1995 ראובני פרידן זכו שלוש שנים ברציפות בפרסי 'קמפיין השנה' בתחרות קקטוס הזהב, עבור המהלכים הפרסומיים לקסטרו, תפוזינה וקידום. עקב צמיחת החברה נוספו לקוחות חדשים כמו: 012, ישראכרט, טרה, אלעל ו-orange.
ב-1999 המשרד זכה בפרס 'קמפיין השנה' בתחרות קקטוס הזהב עבור קמפיין 'לבן ולעניין' של טרה, ב-2001 עבור קמפיין '012 סתם כי בא לי לדבר' וב-2002 עבור קמפיין לחברת orange.
ב-2002 רכשו ראובני ופרידן את פרסום 'רבן גולני', שהתמזג לתוך המשרד יחד עם לקוח הדגל שלו שטראוס.
קריאיטיב אפקטיבי

ראובני פרידן זכו בפרסי 'קמפיין השנה' בתחרות האפי (effie), המודדת אפקטיביות של מהלכים פרסומיים: ב-2007 עבור orange day של חברת אורנג', ב-2010 עבור 'להעביר את דביר' של מזרחי טפחות וב-2011 עבור 'מהפכת הסקפטיות' של חברת התרופות MSD. ראובני פרידן אף זכו במספר רב של פרסי effie platinum על בניית מותגים לאורך זמן: ב-2005 עבור orange, ב-2006 עבור מסטיק must, ב-2010 עבור מזרחי טפחות וב-2016 עבור הילדים של קסטרו וקרולינה למקה.
אל החברה הצטרפו לקוחות נוספים, כגון: AIG ,HOT, שברולט, קאדילק, חצי חינם, תדיראן ודלק מנטה. המשרד צמח משמעותית וב-2016 דורג במקום הרביעי בדירוג יפעת, ע"פ היקף התקציבים. בין השנים 2012 ו-2016 ראובני פרידן ממוקם בשלישייה הפותחת של משרדי הפרסום, ע"פ דירוג agency of the year של גלובס.
ב-2016, לכבוד 30 שנות פעילות הוציאו לאור את הספר "30 שנה של תשוקה" המסכם את פעילותם.
פוקוס דיגיטלי

ב-2010 החליטו בראובני פרידן לנהל את הדיגיטל של הלקוחות בתוך המשרד, ולא באמצעות חברות-בת חיצוניות כפי שהיה נהוג בתקופה זו במשרדי פרסום. כל מחלקות המשרד עברו הכשרה רחבה והפכו לדיגיטליות, שלצידן הוקמו מחלקות מתמחות: סטודיו דיגיטל, מדיה, תוכן וניהול רשתות חברתיות. ב-2012 החל שיתוף פעולה ייחודי עם גוגל ישראל, שמסגרתו הוקמה מחלקת google בתוך ראובני פרידן, ולא בחברת המדיה כנהוג. ב-2015 מונה גיא קמחי כ-CDIO (מנהל דיגיטל ראשי) של ראובני פרידן.
באוקטובר 2020 הקים משרד הפרסום ראובני פרידן סוכנות דיגיטל עצמאית בשם ARLO.
הערות שוליים

↑  יעל גאוני, ראובני-פרידן ורבן ושות' חתמו על זכרון דברים למיזוג, באתר ynet, 27 בנובמבר 2001
1 2  ענת ביין-לובוביץ', ‏קבוצת אינטרפבליק משלימה את רכישת ראובני-פרידן, באתר גלובס, 26 ביוני 2015
↑  גאיה קורן, בר רפאלי מדגמנת: חתונה, באתר ynet, 8 באוקטובר 2003
↑  אביבה קרול, ‏הראשון בבידור, באתר גלובס, 3 ביולי 2015
↑  הדס מגן, ‏"25 שנה שואלים אותי מה היה לי מתחת למעיל": יעל אבקסיס ובכירי הענף חוזרים אל הפרסומת שהקדימה את זמנה, באתר גלובס, 16 באפריל 2021
↑  הילה יחימוביץ', ‏10 הפרסומות הישראליות הגדולות של כל הזמנים, באתר ‏מאקו‏, 1 במאי 2003
↑  אסנת כותן, ‏טרה תאחד ותעצב מחדש סדרת מוצרי חלב בסיסיים בשם "לבן ולעניין", באתר גלובס, 21 באפריל 1998
↑  צרכנות בוידאו, 012 תלווה בקמפיין מיוחד את שיגור החללית קולומביה, באתר ynet, 15 בינואר 2003
↑  ענת ביין-לובוביץ', ‏אינטרפבליק מגדילה את אחזקותיה בראובני-פרידן ל-75%, באתר גלובס, 28 ביולי 2009
↑  ורד שרון-ריבלין, ‏אורנג' משקיעה 10 מיליון שקל במהלך שיווקי רחב - orange day, באתר גלובס, 16 במאי 2006
↑  חגית ברונסקי, ‏קמפיין "להעביר את דביר" של מזרחי-טפחות זכה ב"גראנד Effie", באתר גלובס, 11 ביולי 2010
↑  אופיר דור, יו"ר איגוד חברות הפרסום בטקס האפי: "תחושה קשה של קיבעון וקיפאון", באתר כלכליסט, 7 ביולי 2013
↑  נתי יעקובי, דירוג משרדי הפרסום - חציון 2016, באתר https://ifat.co.il, ‏26 ביוני 2017
↑  ענת ביין-לובוביץ', ‏דירוג משרדי הפרסום של "גלובס" ל-2016: גוגל קוטף את הבכורה, מקאן מס' 2, באתר גלובס, 23 בנובמבר 2016
↑  משה בנימין, הילדים בני 30: ראובני פרידן חוגגים 3 עשורים עם ספר חגיגי, באתר אייס, 6 באוקטובר 2016
↑  ענת ביין-לובוביץ', ‏משרד הפרסום ראובני פרידן מקים סוכנות דיגיטל עצמאית, באתר גלובס, 27 באוקטובר 2020
בקי (סרט, 2020)

ערך זה עוסק בסרט משנת 2020. אם התכוונתם לסרט משנת 1935, ראו .
| --- | --- |

כרזת הסרט
 בימוי:  ג'ונתן מילוט, קארי מרניון 
 הופק בידי:  ג'ורדן ייל לווין ג'יי.די. ליפשיץ רפאל מרגולס ראס פוסטרנק
 תסריט:  ניק מוריס ליין סקיי רוקוס סקיי
 עריכה:  אלאן קאננט
 שחקנים ראשיים:  לולו וילסון קווין ג'יימס ג'ואל מקהייל אמנדה ברוגל רוברט מאייה
 מוזיקה:  נימא פקרארה 
 צילום:  גרטה זוזולה 
 מדינה:  ארצות הברית ארצות הברית קנדה קנדה
 חברת הפקה:  Yale Productions BondIt Media Capital Buffalo 8 Productions SSS Entertainment BoulderLight Pictures
 חברה מפיצה:  Quiver Distribution Redbox Entertainment
 שיטת הפצה:  וידאו על פי דרישה 
 הקרנת בכורה:  5 ביוני 2020
 משך הקרנה:  100 דק' 
 שפת הסרט:  אנגלית 
 סוגה:  פלישה לבית; פעולה; דרמה; אימה
 הכנסות:  $1,045,873 (8 באוקטובר 2020, בכל העולם)
 סרט הבא:  הזעם של בקי (11 במרץ 2023)
 דף הסרט ב־IMDb
 
בֵּקִי (מאנגלית: Becky) הוא סרט פלישה לבית אמריקאי–קנדי משנת 2020 שביימו ג'ונתן מילוט וקארי מרניון לפי תסריט מאת ניק מוריס, ליין סקיי ורוקוס סקיי. בתפקידים הראשיים משחקים לולו וילסון וקווין ג'יימס, ולצידם: ג'ואל מקהייל, אמנדה ברוגל ורוברט מאייה. עבור ג'יימס, המוכר כקומיקאי, זו הפעם הראשונה בקריירה הקולנועית שלו שהוא מגלם את הנבל בדרמה.
הצגת הבכורה העולמית יועדה לפסטיבל הסרטים טרייבקה באפריל 2020, אולם הפסטיבל בוטל בגלל מגפת הקורונה. הסרט יצא לצפייה על פי דרישה, למתחמי קולנוע פתוחים (דרייב אין) נבחרים ולהורדה דיגיטלית בצפון אמריקה ב-5 ביוני 2020 בהפצת החברות Quiver Distribution ו-Redbox Entertainment.
זהו סרט אלים באופן קיצוני וכולל סצנות תכופות של מגוון סוגי אלימות גרפית (אנ') קשה הגובלים באכזריות, בהם רצח ומוות של בני אדם ובעלי חיים, אלימות של מבוגרים המכים וחונקים ילדה בת 13, תמונות גור, דקירה, ירי, עקירת עיניים, עינויים ושימוש בציוד ממונע לצורך הריגה.
שחקנים ודמויות

| שם השחקן/ית | שם הדמות |
| --- | --- |
לולו וילסון: בקי הופר
קווין ג'יימס: דומיניק
ג'ואל מקהייל: ג'ף הופר
אמנדה ברוגל (אנ'): קיילה
רוברט מאייה (אנ'): אפקס
ראיין מקדונלד (אנ'): קול
ג'יימס מקדוגל: האמונד
ג'ון ד' היקמן: השריף
אייזיאה רוק'קליף: טיי
הפקה

ב-10 במאי 2019, במהלך פסטיבל קאן, נמסר שלולו וילסון וסיימון פג מצטרפים לצוות השחקנים. וילסון תגלם את בקי, ואילו פג היה אמור לגלם את דמות הנבל דומיניק. אולם ב-9 ביולי 2019 נודע שקווין ג'יימס, המוכר דווקא כקומיקאי, יחליף בתפקיד הנבל את פג שנאלץ לפרוש מההפקה בגלל בעיית לוח זמנים. ב-27 באוגוסט באותה שנה נמסר על הצטרפותם לצוות השחקנים של ג'ואל מקהייל, אמנדה ברוגל ורוברט מאייה. הסרט תואר כ"ג'ון וויק, אבל עם ילדה".
הסרט צולם באזור העיר ברלינגטון שבאונטריו, קנדה. הגרסה הראשונה שנמסרה לקבלת דירוג צפייה מטעם התאחדות הקולנוע האמריקנית קיבלה סיווג CN-17 (איסור צפייה למטה מגיל 17) לאור היבטי האלימות בסרט. הדבר אילץ את המפיקים לעשות שינויים והתאמות על מנת לקבל דירוג R המתיר צפייה מתחת לגיל 17 בהשגחת מבוגר.
ההחלטה לא לחשוף את המסתורין שמאחורי ייעודו של המפתח הייתה מחושבת ומתוכננת מלכתחילה. התסריטאי ניק מוריס אמר שמבחינתו האישית, למפתח משמעות סמלית, אך לא פירט. השחקנית לולו וילסון אמרה שאיש לא אמר לה, ואין לה מושג מה המפתח אמור לפתוח. היא הוסיפה שייתכן שקווין ג'יימס יודע מכיוון שהדמות שגילם יודעת, ואולי בסרט המשך אפשרי בקי תחקור למה המפתח נועד.
מוזיקה

פסקול הסרט כולל ארבע עשרה יצירות מוזיקה אלקטרונית מקוריות שהולחנו על ידי נימא פקרארה (אנ'), מלחין קולנוע איראני המתגורר בלוס אנג'לס. אלבום הסרט הופץ ב-12 ביוני 2020 בהוצאת חברות התקליטים "Music.Film Recordings'" ו"וארס סאראבאנד" (אנ').
הפצה

הצגת הבכורה של "בקי" תוכננה להתקיים במסגרת בכורות סרטי חצות בפסטיבל טרייבקה 2020, אולם הפסטיבל בוטל מחמת מגפת הקורונה. בעקבות הביטול, ב-29 באפריל נרכשו זכויות ההפצה בצפון אמריקה במשותף על ידי החברות Quiver Distribution (חברה לשיווק קמעונאי של סרטים לצפייה על פי דרישה) ו-Redbox Entertainment (אנ'), לאחר משא ומתן בין לארי גרינברג מ-Quiver לסוכנות United Talent Agency‏ (UTA) שייצגה את החברות המפיקות.
הסרט הופץ ב-5 ביוני 2020 לצפייה על פי דרישה בצפון אמריקה באמצעות שירותי הזרמת המדיה "פריים וידאו" של "אמזון", "iTunes", ‏"Google Play" ו-"Vudu" (אנ'). לצד זאת, הסרט הופץ להקרנות במתחמי דרייב-אין נבחרים ברחבי ארצות הברית ולהורדה דיגיטלית בתשלום. יציאת הסרט לקהל צוינה בפרסום שתי כרזות חדשות מעשי ידיהם של אמני האיור הממוחשב אדי הולי וסטיוארט הולרויד. בכרזה של הולרויד מופיעה בקי על רקע סמל הוולקנוט.
הכנסות

בסוף שבוע הבכורה הכניס הסרט 205,797 דולר מ-45 מתחמי דרייב-אין בארצות הברית, ובכך היה לסרט הרווחי ביותר באותו סוף שבוע, כשהוא מקדים את סרט האימה "The Wretched" (אנ') שמאז שיצא ב-1 במאי 2020 היה הלהיט הקופתי של מתחמי הדרייב-אין. בעשרת הימים הראשונים להקרנתו (5–15 ביוני 2020) היה "בקי" הסרט הרווחי ביותר במתחמי הדרייב-אין עם 482,593 דולר, ועל רקע השבתת בתי הקולנוע וביטול ההפצה העונתית של סרטי הקיץ בארצות הברית, הוא נחשב ל"שובר קופות".
סרט המשך

ב-8 ביוני 2022 פורסם שהסתיימו צילומי סרט ההמשך ששמו: "Becky 2: The Wrath of Becky" (בתרגום לעברית: "בקי 2: הזעם של בקי"). לצידה של לולו וילסון, השבה לגלם את בקי, מגלם שון ויליאם סקוט את דאריל, מנהיגו של ארגון פשיסטי, שבקי נאבקת בו ראש בראש, שנתיים אחרי אירועי הסרט הקודם. ביימו מאט אנג'ל וסוזן קוט, והסרט צפוי לצאת בראשית שנת 2023.
תאונת הרכבת באודישה

| --- | --- |

 תאריך:  2 ביוני 2023
 שעה:  19:00 (שעון הודו)
 מיקום:  Bahanaga Bazar railway station 
 קואורדינטות:  21°20′17″N 86°45′52″E﻿ / ﻿21.338055555556°N 86.764444444444°E﻿ / 21.338055555556; 86.764444444444
 הרוגים:  294
 פצועים:  1,175+
  (למפת הודו מוגדלת) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיתאונת הרכבת באודישה(למפת הודו רגילה) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיתאונת הרכבת באודישה(למפת אודישה רגילה) בובנשוואר ג'הרקאנד מערב בנגל  מפרץ בנגל א. פרדש ט. צ'האטיסגארתאונת הרכבת באודישה(למפת אודישה מוגדלת) בובנשוואר ג'הרקאנד מערב בנגל  מפרץ בנגל א. פרדש ט. צ'האטיסגארתאונת הרכבת באודישה
 
תאונת הרכבת באודישה הייתה תאונת רכבת שהתרחשה ב-2 ביוני 2023 במדינת אודישה שבהודו, כאשר שתי רכבות נוסעים התנגשו זו בזו ועם רכבת משא. לפחות 294 בני אדם נהרגו ויותר מ-1,175 נפצעו, מה שהופך את התאונה לתאונת הרכבות הקטלנית ביותר במאה ה-21 בהודו, ולאחד מאסונות הרכבת הקטלניים בהיסטוריה.
רקע

למרות השקעות משמעותיות של ממשלות לשיפור התשתיות, תאונות רכבות נותרו תכופות בהודו, אשר מחזיקה באחת מרשתות הרכבת הגדולות בעולם. תאונת הרכבת החמורה ביותר בהיסטוריה של הודו התרחשה בשנת 1981, במהלך סופת ציקלון במדינת ביהר, כאשר רכבת נוסעים צפופה ירדה מהפסים וצללה לתוך נהר, וגרמה ליותר מ-800 הרוגים.
התאונה

ב-2 ביוני 2023, סמוך לשעה 19:00, שתי רכבות נוסעים התנגשו בקו הראשי של Howrah-Chennai ליד תחנת הרכבת Bahanaga Bazar במחוז בלרוסה במזרח מדינת אודישה. בתאונה נהרגו לפחות 288 אנשים ויותר מ-1,000 נפצעו.
על פי התחקיר הראשוני הרכבת הראשונה ירדה מהפסים וחלק מקרונותיה התהפכו והגיעו למסילה הנגדית שם נפגעו על ידי הרכבת השנייה שחלפה. גם רכבת משא הייתה מעורבת בתאונה.
הרכבות ההודיות, ממשלת אודישה ומערב בנגל הפעילו מספר קווי סיוע. לדברי המזכיר הראשי של אודישה, פראדיפ ג'נה, שלוש יחידות כוח תגובה הגיעו למקום האסון (NDRF), ארבע יחידות כוח פעולה מהיר, ויותר מ-15 צוותי חילוץ מכבי אש, 100 רופאים, 200 אנשי משטרה ו-200 אמבולנסים.
הערות שוליים

↑  V, Abinaya; Dash, Jatindra (2023-06-02). "At least 207 dead, 900 injured in massive train crash in Odisha, India". Reuters (באנגלית). נבדק ב-2023-06-03.
↑  "India train crash: More than 280 dead after Odisha incident". BBC News (באנגלית בריטית). 2023-06-02. נבדק ב-2023-06-03.
↑  אסף רוזנצוייג, ‏תאונה קטלנית בהודו: למעלה מ-200 הרוגים ו-900 פצועים בהתנגשות שתי רכבות, באתר ‏מאקו‏, 3 ביוני 2023
טוני קארדנאס

אנטוניו קארדנאס (באנגלית: Antonio Cárdenas; נולד ב-31 במרץ 1963) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס ה-29 של מדינת קליפורניה בין השנים 2003–2025. קארדנאס, חבר המפלגה הדמוקרטית, היה טרם היבחרו אל הקונגרס של ארצות הברית חבר מועצת עיריית לוס אנג'לס בשנים 2003–2013. עוד קודם לכן, מ-1996 עד 2002, היה חבר באספה המדינתית של קליפורניה.
ביוגרפיה

קארדנאס נולד בראשית מרץ 1963 בשכונה פאקויימה (Pacoima) שבלוס אנג'לס. הוא אחד מ-11 ילדיהם של אנדראס קארדנאס ומריה קזדה, שהיגרו לארצות הברית זמן קצר לאחר שנישאו בחליסקו שבמקסיקו בשנת 1946. אביו היה עובד משק חקלאי ליד סטוקטון בטרם עברה המשפחה להתגורר בפאקויימה ב-1954. קארדנאס השלים את לימודיו התיכוניים בבית הספר התיכון סן פרננדו, השוכן בצפון-מזרח עמק סן פרננדו. ב-1986 השלים תואר ראשון בהנדסת חשמל מאוניברסיטת קליפורניה בסנטה ברברה.
ב-1996 התמודד קארדנאס לייצוג מחוז הבחירה ה-39 באספה המדינתית של קליפורניה, הבית התחתון בבית המחוקקים המדינתי, לאחר שריצ'רד כץ הדמוקרטי המכהן החליט לפרוש מן החיים הפוליטיים. קארדנאס ניצח עם 72% מהקולות את אולי מקולי, מועמד המפלגה הרפובליקנית, שגרף 24% בלבד. בשנת 1998 נבחר לתקופת כהונה שנייה עם 87%. ב-2000 נבחר לקדנציה שלישית. באספה המדינתית חיבר חקיקה שביצעה רפורמה בתוכנית המניעה של כנופיות בקליפורניה, ובשיתוף פעולה עם עמיתו אדם שיף יצר את "החוק למניעת פשעים על רקע צדק לנוער". ב-2002 נבחר אל מועצת העיר של לוס אנג'לס כנציג המחוז השישי, שכולל בשטחו את מרבית עמק סן פרננדו.
בשנת 2012 החליט להתמודד לייצוג מחוז הקונגרס ה-29 של קליפורניה בבית הנבחרים של ארצות הברית, שנוסד לאחר חלוקה מחודשת של מחוזות בחירה מכוח תוצאות מפקד האוכלוסין של ארצות הברית שנערך ב-2010. בבחירות המקדימות סיים במקום הראשון עם 64% מקולות הבוחרים. דייוויד הרננדז, פוליטיקאי עצמאי ונשיא לשכת המסחר בסן פרננדו, הגיע למקום השני עם 22% מהקולות, והעפיל ליום הבחירות הכלליות בנובמבר. בנובמבר גבר קארדנאס על הרננדז ביחס של 26%-74%. הוא הושבע לתפקידו ב-3 בינואר 2013, מיד עם התכנסות הקונגרס ה-113 של ארצות הברית.
ב-3 במאי 2018 זיהה עצמו קארדנאס כמושא לתביעה שהוגשה במחוז לוס אנג'לס בטענה להתעללות מינית בקטינה משנת 2007. בתביעה נטען כי פוליטיקאי מקומי (שם הפוליטיקאי היה אז חסוי) סימם נערה בת 16 בקאנטרי קלאב הילקרסט שבלוס אנג'לס, ואז התעללה בה מינית בזמן שהסיע אותה לחדר המיון לאחר שהתעלפה, אף כי לא היו שום ראיות פורנזיות שקשרו אותו לאירוע זה. קארדנאס פרסם הודעה בתגובה להאשמות וכינה אותן "לא נכונות ב-100%". ב-3 ביולי 2019, אנג'לה צ'אבז, האישה שהטיחה האשמות חמורות אלה בקארדנאס, משכה את התביעה. עוד צוין כי אביה של אנג'לה, גאס ויללה, פנה לריצ'רד אלרקון, שהתמודד נגד קארדנאס בבחירות 2016, והציע להפיץ דיסאינפורמציה על קארדנאס תמורת עבודה במטה הבחירות של אלרקון. אלרקון אמר כי מיאן להעסיק את ויללה ודיווח על הפגישה ללשכת החקירות הפדרלית. התיק הוסדר כהחלטה עם דעות קדומות ולא כפשרה, דהיינו לא ניתן להגיש את התביעה באורח רשמי לבית משפט – מה שהצדיק את קארדנאס.
ב-20 בנובמבר 2023 דווח כי קארדנאס החליט שלא להתמודד לתקופת כהונה נוספת בבחירות 2024 ולפרוש מן החיים הפוליטיים.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  דקוטה סמית', L.A. County politician sexually assaulted woman when she was 16, lawsuit claims, באתר לוס אנג'לס טיימס, 27 באפריל 2018 (באנגלית)
↑  אריקה וורנר ואליס ויבק, Rep. Tony Cárdenas denies lawsuit’s allegations of child sex abuse in 2007, באתר וושינגטון פוסט, 3 במאי 2018 (באנגלית)
↑  מייקל ג'יימס, Rep. Tony Cardenas 'categorically' denies alleged sexual abuse of teenager, באתר USA Today‏, 3 במאי 2018 (באנגלית)
↑  דייוויד זניסר, High-profile law firm plans to quit sexual assault case targeting Rep. Tony Cardenas, באתר לוס אנג'לס טיימס, 18 במאי 2019 (באנגלית)
↑  דייוויד זניסר, Woman who said Congressman Tony Cardenas molested her as a teenager drops lawsuit, באתר לוס אנג'לס טיימס, 3 ביולי 2019 (באנגלית)
↑  קלייר פוראן ומולי אינגליש, Democratic Rep. Tony Cardenas of California won’t seek reelection, באתר CNN‏, 20 בנובמבר 2023 (באנגלית)
| --- | --- |
בקרת זהויות :  SNAC: w62c1fft  US Congress: C001097
ידירה קרבאו

ידירה ד. קרבאו (באנגלית: Yadira D. Caraveo; נולד ב-23 בדצמבר 1980) היא פוליטיקאית אמריקאית, שכיהנה כחברת בית הנבחרים של ארצות הברית מטעם מחוז הקונגרס השמיני של מדינת קולורדו. טרם שירותה בקונגרס של ארצות הברית, ייצגה קרבאו את מחוז הבחירה ה-31 בסנאט של קולורדו. היא חברת המפלגה הדמוקרטית.
ביוגרפיה

קרבאו נולדה בדנוור, בירת קולורדו, לזוג מהגרים חסרי-תיעוד ממקסיקו שהגיעו לארצות הברית בשנות ה-70 של המאה ה-20. כבר במהלך לימודיה הגבוהים התנדבה קרבאו כסטודנטית במטה הבחירות הנשיאותי של ברק אובמה במהלך הבחירות לנשיאות ארצות הברית 2008. לקרבאו תואר ראשון מאוניברסיטת ריג'יס ותואר דוקטור ברפואה מבית הספר לרפואה של אוניברסיטת קולורדו בדנוור. קרבאו השלימה התמחות רפואית ברפואת ילדים במרכז למדעי הבריאות של אוניברסיטת ניו מקסיקו, שם הייתה מעורבת גם בפעילות איגוד ועדת המתמחים והתושבים לרופאים תושבים.
ב-6 בנובמבר 2018, יום בחירות האמצע באותה שנה, נבחרה קרבאו לסנאט של קולורדו וגרפה כ-55% מקולות הבוחרים לעומת 39 האחוזים של ריקו פיגרואה, מועמד המפלגה הרפובליקנית. לצד היותה מחוקקת בסנאט המדינתי הייתה קרבאו רופאת ילדים פעילה בת'ורנטון שבקולורדו. מאז 2017 ועד היבחרה לקונגרס הוסיפה להיות חברה בחבר הנאמנים של ספריית "Anythink" של מחוז אדמס.
במהלך כהונתה בסנאט המדינתי, נתנה קרבאו את חסותה להצעת חוק המעניקה אמצעי מניעה וטיפולי פוריות בחינם למהגרים חסרי-תיעוד, תוך ציטוט מחקרים המראים כי התוכנית מורידה את שיעורי תמותת התינוקות והאימהות. היא גם קידמה הצעת חוק שהציבה הגבלת גיל על חלק ממוצרי קנאביס, חייבה פתולוגים לערוך בדיקת THC לכל "מקרי המוות הלא טבעיים", והגדירה מכסה לרמות עוצמת הקנאביס במוצרים שונים. הצעת החוק הייתה שנויה במחלוקת, וקרבאו טענה שהיא תמנע מאנשים צעירים להתמכר לקנאביס, בעוד מתנגדיה טענו שבדיקות אלה מונעות ממניעים גזניים. הצעת החוק נתמכה על ידי חברי בית המחוקקים הרפובליקנים ונדחתה על ידי יו"ר בית הנבחרים המדינתי אלק גארנט הדמוקרטי.
ב-24 באוגוסט 2021 הכריזה קרבאו על מועמדותה לייצוג מחוז הקונגרס השמיני של קולורדו, שנוצר זה עתה בבחירות 2022. ב-5 באפריל 2022 זכתה קרבאו במועמדות המפלגה הדמוקרטית. ב-9 בנובמבר אותה שנה נבחרה לקונגרס בבחירות הכלליות לאחר שגברה על יריבתה, ברברה קירקמאייר. היא הושבעה לתפקידה בראשית ינואר 2023. בבחירות 2024 הפסידה את מושבה בקונגרס למועמד הרפובליקני גייב אוונס.
הערות שוליים

↑  ג'ויס פרידן, Healthcare, Reproductive Rights a Big Part of Pediatrician's Congressional Campaign, באתר MedPage Today‏, 27 בדצמבר 2021 (באנגלית)
↑  פטי ניברג, Colorado bill would give free contraceptives to immigrants, באתר AP‏, 27 בדצמבר 2021 (באנגלית)
↑  ג'סי פול, Colorado’s marijuana industry flexed its big muscles and now an effort to limit pot potency is unraveling, באתר קולורדו סאן, 10 בפברואר 2021 (באנגלית)
↑  אלכס ברנס, A Colorado Democrat wants to cap THC levels in marijuana products at 15%, באתר דנוור פוסט, 4 בפברואר 2021 (באנגלית)
↑  ג'סי פול, The first established politician has jumped into the race for Colorado’s new 8th Congressional District, באתר קולורדו סאן, 24 באוגוסט 2021 (באנגלית)
| --- | --- |
בקרת זהויות :  US Congress: C001134 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ידירה קרבאו".
היטל קבראיסקי VII

היטל קבראיסקי VII של כדור הארץ
היטל קבראיסקי VII עם מחווני טיסו
היטל קָבראיסקי VII הוא היטל מפה שהומצאה על ידי הקרטוגרף הסובייטי ולדימיר קבראיסקי בשנת 1939 לשימוש כהיטל פסאודו-צילינדרי לשימוש כללי. כמו היטל רובינסון, זוהי פשרה שנועדה לייצר מפות באיכות טובה עם עיוות נמוך בסך הכל. הוא עולה מהבחינה הזו על היטלים נפוצים אחרים, כגון וינקל טריפל, למרות מקבילות ישרות (ומרווחות שווה) וניסוח פשוט. לא נעשה בו שימוש נרחב מחוץ לברית המועצות לשעבר.
הגדרת ההיטל: {\begin{aligned}x&={\frac {3\lambda }{2}}{\sqrt {{\frac {1}{3}}-\left({\frac {\varphi }{\pi }}\right)^{2}}}\\y&=\varphi \end{aligned}}כאשר  \lambda  הוא קו האורך, ו  \varphi  הוא קו הרוחב ברדיאנים.
ראו גם

היטל (ייצוג גרפי)
קרטוגרפיה
קינגס מן: ההתחלה

| --- | --- |

כרזת הסרט בישראל
 מבוסס על:  The Secret Service 
 בימוי:  מת'יו ווהן 
 הופק בידי:  מת'יו ווהן 
 תסריט:  Karl Gajdusek, מת'יו ווהן, ג'יין גולדמן 
 עריכה:  ג'ון האריס, ג'ייסון בלנטיין 
 שחקנים ראשיים:  דניאל בריהל (אריק יאן הנוסן) יואל בסמן (גברילו פרינציפ) ברנקה קאטיץ' (אלכסנדרה, נסיכת הסן) איאן קלי (קדם פרידמן פג וגם כסיל) טום הולנדר (ג'ורג' החמישי, וילהלם השני, קיסר גרמניה, ניקולאי השני) צ'ארלס דאנס (הוריישו קיצ'נר) ריס איוואנס (גריגורי רספוטין) ניל ג'קסון אליסון סטדמן רוברט אראמאיו אלכסנדרה מריה לארה האריס דיקינסון רייף פיינס אהרון טיילור-ג'ונסון מת'יו גוד קונסטנטין גרגורי ג'מה ארטרטון סטנלי טוצ'י דג'ימון הונסו אהרון וודובוז 
 מוזיקה:  הנרי ג'קמן, מתיו מרגסון, דומיניק לואיס 
 צילום:  בן דייוויס 
 מדינה:  הממלכה המאוחדת, ארצות הברית 
 חברת הפקה:  אולפני מארב, פוקס המאה ה-20 
 חברה מפיצה:  פורום הונגריה, אולפני וולט דיסני 
 שיטת הפצה:  הפצה לאולמות הקולנוע 
 הקרנת בכורה:  ארצות הברית 22 בדצמבר 2021 ישראל 30 בדצמבר 2021
 משך הקרנה:  131 דקות
 שפת הסרט:  אנגלית 
 סוגה:  סרט פעולה, סרט ריגול, סרט הרפתקאות, סרט קומדיה 
 מקום התרחשות:  לונדון 
 הכנסות:  $121,128,407 (12 בפברואר 2022)
 הכנסות באתר מוג'ו:   kingsman3
 סרט קודם:  קינגסמן: מעגל הזהב
 סרט הבא:  "קינגסמן: הדם הכחול" (בפיתוח)
 אתר רשמי
 דף הסרט ב־IMDb
 
קינגס מן: ההתחלה (באנגלית: The King's Man) הוא סרט פעולה וריגול בריטי-אמריקאי, בבימויו של מת'יו ווהן, המהווה פריקוול והפרק השלישי בסדרת סרטי קינגסמן. הסרט היה צפוי לצאת לאקרנים ב-26 בפברואר 2021, לפני שנדחה ל-20 באוגוסט 2021 ואז ל-22 בדצמבר 2021 בעקבות התמשכות המצב האפידמיולוגי בעקבות מגפת הקורונה.
עלילה

בעוד אוסף של העריצים והמוחות הפושעים הגרועים ביותר בהיסטוריה מתאספים כדי לתכנן מלחמה כדי לחסל מיליונים, אדם אחד ובן חסותו חייבים לצאת למרוץ נגד הזמן כדי לעצור אותם.
שחקנים ודמויות

רייף פיינס - אורלנדו אוקספורד
ג'מה ארטרטון - פולי
ריס איוואנס - גריגורי רספוטין
מת'יו גוד - קפטן מורטון
טום הולנדר - ג'ורג' החמישי / וילהלם השני / ניקולאי השני
האריס דיקינסון - קונרד
דניאל בריהל - אריק יאן הנוסן
דג'ימון הונסו - שולה
צ'ארלס דאנס - הוריישו קיצ'נר
אהרון טיילור-ג'ונסון - לי אנווין
סטנלי טוצ'י
ניל ג'קסון
יואל בסמן -גברילו פרינציפ
אליסון סטדמן
רוברט אראמאיו
אלכסנדרה מריה לרה
הפקה

ביוני 2018 הודיע מתיו ווהן כי סרט פריקוול בשם קינגסמן: המשחק הגדול נמצא בפיתוח, וציין כי העלילה תתרחש בתחילת המאה ה-20 ותתאר את היווצרות סוכנות הריגול קינגסמן וכי הפרויקט יצולם זה לצד זה עם "הסרט השלישי בסדרת קינגסמן". בספטמבר 2018 הוכרז כי רייף פיינס והאריס דיקינסון יככבו בפריקוול. בנובמבר 2018 התברר כי דניאל בריהל, צ'ארלס דאנס, ריס איוואנס ומתיו גוד ישתתפו בסרט.
בחודש פברואר 2019 נמסר כי אהרון טיילור-ג'ונסון, ג'מה ארטרטון, טום הולנדר, דג'ימון הונסו, אליסון סטדמן, סטנלי טוצ'י, רוברט ארמייו וניל ג'קסון הצטרפו לצוות כשצילומים החלו בבריטניה.
הפצה

הסרט תוכנן להיות מופץ להקרנות מסחריות ב-18 בספטמבר 2020.לאחר שבעבר תוכנן לצאת ב-15 בנובמבר 2019 ולאחר מכן תאריך הקרנתו הועבר ל-14 בפברואר 2020 ואז ל-18 בספטמבר.עם זאת, מגפת הקורונה אילצה דחייה נוספת בלוח הזמנים ובאוגוסט 2020 הוכרז כי הסרט יוקרן ב-26 בפברואר 2021 ובהמשך נדחה לדצמבר 2021.
טריוויה

העלילה מבוססת על אישים ואירועים אמתיים. ברובם הם מופיעים בשמם המקורי (ראו ברשימת השחקנים) אך בחלקם הם מופיעים ברמז כגוון הדוכסית אמילי אוקספורד (בגילומה של אלכסנדרה מריה לרה), אשתו של הלורד אוקספורד. הזוג אוקספורד הם זוג בדיוני אך דמותה של אמילי מבוסס על הפעילה האנטי-מלחמתית אמילי הובהאוס שכמו בעלילה בתחילת הסרט, היא נסעה עד לדרום אפריקה, סיירה במחנות הריכוז שבהם נכלאו עשרות אלפי בורים, ואף נפגשה עם הוריישו קיצ'נר ומחתה בפניו על התנאים הקשים במחנות.